Bank Negara Malaysia

Bank Negara Malaysia atau BNM merupakan bank pusat di Malaysia. Ibu pejabatnya terletak di Kuala Lumpur, ibu negara Malaysia, dan ditubuhkan pada 26 Januari 1959 (sebagai bank pusat Central Bank of Malaya atau Bank Negara Tanah Melayu) untuk mengeluarkan mata wang, sebagai jurubank dan penasihat untuk Kerajaan dan mengawal kedudukan kredit negara.

Sejarah 
Bank Negara Malaysia ditubuhkan pada 26 Januari 1959 di bawah Ordinan Bank Pusat Tanah Melayu, 1958.   Dengan penubuhannya, ia perlu memenuhi 5 objektif iaitu :
 Untuk mengeluarkan mata wang, Ringgit Malaysia dan menyimpan rizab menjaga nilai mata wang;
 Untuk bertindak sebagai jurubank dan penasihat kewangan kepada kerajaan;
 Untuk menggalakkan operasi pembayaran negara dan sistem penyelesaian yang boleh dipercayai, cekap dan lancar dan untuk memastikan dasar pembayaran negara dan sistem penyelesaian untuk manfaat Malaysia;
 Untuk mempromosi kestabilan kewangan dan struktur kewangan;
 Untuk mempengaruhi keadaan kredit supaya menguntungkan negara;

Oleh itu, dengan objektif berikut, bank dicipta untuk mengawal ekonomi Malaysia dengan selamat. Matlamat lebih luas bank adalah mempromosikan pertumbuhan ekonomi di Malaysia, tahap pekerjaan yang tinggi, memelihara kestabilan harga dan satu keseimbangan munasabah dalam kedudukan pembayaran antarabangsa negara, membasmi kemiskinan dan penyusunan semula masyarakat.

Gabenor 

Bank Negara Malaysia diketuai oleh seorang Gabenor yang menjalankan urusan dan hal ehwal bank mengikut dasar yang ditetapkan oleh Lembaga Pengarah. Sejak ia ditubuhkan, Bank Negara Malaysia telah ditadbir oleh 7 orang Gabenor.

Rujukan

Pautan luar 
   Laman rasmi Bank Negara Malaysia
 Islamic Banking Law

 
Ekonomi Malaysia
Kementerian Kewangan Malaysia
Bank yang ditubuhkan pada 1959
Penubuhan 1959 di Persekutuan Tanah Melayu